"Hierdie is 'n unieke verhaal uit die Tweede Vryheidsoorlog soos vertel deur 'n jong dame wat haarself alleen op haar familieplaas in die Vrystaat bevind het na die uitbreek van die oorlog. Sy het gepoog om die naderende Britse magte te ontduik, is gevangene geneem en na 'n konsentrasiekamp gestuur. Nadat sy daaruit ontsnap het, het sy by haar broers op kommando aangesluit aangesien sy geen ander heenkome gehad het nie. Na 'n tydperk is sy weer gevange geneem en het by die dood omgedraai in die tweede konsentrasiekamp. Sy is uiteindelik herenig met haar ouers in 'n derde konsentrasiekamp net voor die einde van die oorlog. Na die vredesverklaring het hulle teruggekeer na die verlate plaas wat deurgeloop het onder die verskroeide aarde beleid van die Engelse." - bluesky.co.za (Mev. O. J. Snyman)